《张起溟约过草堂为传卒所误》
明代·郑善夫

君是峨眉秀，余惭南海琛。并期歌白雪，何止断黄金。

接手难如此，浮生感独深。闽关及漳水，鱼腹莫教沉。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。